**Κόνιτσα 25/01/2023**

**ΔΕΛΤΙΟ ΤΥΠΟΥ**

**Την πρωτοχρονιάτικη πίτα έκοψε ο Δήμος Κόνιτσας**

Την Τετάρτη 25 Ιανουαρίου 2023 πραγματοποιήθηκε η κοπή της πρωτοχρονιάτικης πίτας του προσωπικού του Δήμου Κόνιτσας. Ο Δήμαρχος Νικόλαος Εξάρχου έκοψε την πίτα μαζί με τους Αντιδημάρχους Νικόλαο Τσιαλιαμάνη και Δημήτριο Χήρα, καθώς και τον Προϊστάμενο Διοικητικών και Οικονομικών Υπηρεσιών Χρήστο Μαργαρίτη.

Ο Δήμαρχος πέρα από τις καθιερωμένες ευχές για καλή χρονιά, υγεία, προσωπική και οικογενειακή ευτυχία και δημιουργικότητα, ευχαρίστησε το προσωπικό του Δήμου για την παρουσία του και για την αγαστή συνεργασία.

Η τυχερή που κέρδισε το φλουρί της πίτας ήταν η υπάλληλος του Δήμου Μαίρη Αθανασίου, στην οποία ευχόμαστε το 2023 να της φέρει υγεία και πολλή τύχη.

Από το Γραφείο Δημάρχου